**Bārbeles Zēnu pamatskolas “Saknes un spārni” pašnovērtējuma ziņojums**

|  |  |
| --- | --- |
|  Bārbelē, 10.12.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
| Nodibinājuma  Fonda “Saknes un spārni” valdes priekšsēdētāja |   |   |
| (dokumenta saskaņotāja pilns amata nosaukums) |
|   |   |  Ilona Blūma |
| (paraksts) |   | (vārds, uzvārds) |
|  10.12.2021. |   |   |
| (datums) |   |   |

1. **Izglītības iestādes vispārīgs raksturojums**
	* Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| [Pamatizglītības pirmā posma (1.-6.klase) programma](https://is.viis.gov.lv/Pages/Institutions/EducationProgramLicences/View.aspx?id=59238&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [11011111](https://is.viis.gov.lv/Pages/Institutions/EducationProgramLicences/View.aspx?id=59238&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Bārbeles pamatskola, Bārbeles pagasts, Bauskas novads, LV-2905 |

|  |  |
| --- | --- |
|  | [V\_787](https://is.viis.gov.lv/Pages/Institutions/EducationProgramLicences/View.aspx?id=59238&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) |

 | 03.09.2018  | 20 | 20 |
| [Pirmsskolas izglītības programma](https://is.viis.gov.lv/Pages/Institutions/EducationProgramLicences/View.aspx?id=59470&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [01011111](https://is.viis.gov.lv/Pages/Institutions/EducationProgramLicences/View.aspx?id=59470&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Bārbeles pamatskola, Bārbeles pagasts, Bauskas novads, LV-2905 |

|  |  |
| --- | --- |
|  | [V\_845](https://is.viis.gov.lv/Pages/Institutions/EducationProgramLicences/View.aspx?id=59470&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) |

 | 09.09.2018  | 10 | 10 |
| [Pamatizglītības programma](https://is.viis.gov.lv/Pages/Institutions/EducationProgramLicences/View.aspx?id=65386&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | [21011111](https://is.viis.gov.lv/Pages/Institutions/EducationProgramLicences/View.aspx?id=65386&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | Bārbeles pamatskola, Bārbeles pagasts, Bauskas novads, LV-2905 | [V\_4991](https://is.viis.gov.lv/Pages/Institutions/EducationProgramLicences/View.aspx?id=65386&Source=https%253a%252f%252fis.viis.gov.lv%252fPages%252fInstitutions%252fEducationProgramLicences%252fDefault.aspx) | 17.08.2021 | 3 | 3 |

* + **Pedagogu un atbalsta personāla nodrošinājums**

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 9 | 3 pedagogi aizgāja prom. Iemesls – zems atalgojums. Šobrīd ir mazs skolēnu skaits un pandēmijas apstākļos skolas juridiskajam īpašniekam neizdevās piesaistīt papildus finanšu līdzekļus, lai palielinātu skolotāju atalgojumu. |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | Logopēdu izdevās piesaistīt tikai kā konsultantu 2 x mācību gadā. |

* + **Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)**

|  |  |
| --- | --- |
| **Izglītības iestādes darba prioritātes** | **Plānotie sasniedzamos rezultātus 2021./2022.māc.g.** |
| Nodrošināt kvalitatīvu izglītības mācību procesu pamatizglītības 2. posmā (7. klase) | Veikt mācību rezultātu analīze.Meklēt finansiālu atbalstu skolotājiem, lai nemainās skolotāju sastāvs. Sagatavoties 2022./2023. m. g., kad mācības jāuzsāk 8. klasei. |
| Nodrošināt izglītības programmas apguvei atbilstošus mācību līdzekļus izglītojamo un pedagogu vajadzībām. | Izpētīti un iegādātai mācību līdzekļi, kas spēj nodrošināt vislabāko izglītības standarta apguvi. |
| Izglītības iestādē plānot, nodrošināt, atbalstīt un motivēt pedagoģisko personālu pilnveidot savu profesionālo kompetenci. Pedagogiem pielietot kursos un semināros gūtās zināšanas un prasmes mācību un audzināšanas procesa kvalitatīvai īstenošanai un pilnveidei.  | Pedagoģiskais personāls pilnveido savu profesionālo kompetenci. Pedagogi pielietot kursos un semināros gūtās zināšanas un prasmes mācību un audzināšanas procesa kvalitatīvai īstenošanai un pilnveidei.Iknedēļas metodiskajās tikšanās reizēs pedagogi dalās ar iegūtajām zināšānām un prasmēm. |
| Pedagoģiskajam personālam pilnveidot savu profesionālo kompetenci IT jomā, digitālo mācību līdzekļu izveidē – tādējādi veidojot materiālo bāzi tālmācības programmas licencēšanai. | Sagatavota materiālā bāze un iegūtas zināšanas tās izveidei, lai varētu licencēt tālmācības programmu. |
| Veikt regulāru materiāltehnisko līdzekļu un iekārtu apkopi un remontu. Materiāltehniskos resursus un iekārtas izmantot efektīvi.  | Materiāltehnisko līdzekļu un iekārtu apkopes un remonta rezultātā pedagoģiskais personāls var veiksmīgi veikt pedagoģisko darbu.Jāizvērtē vajadzības un iespējas materiāltehnisko resursu atjaunošanai un papildīšanai. |
| Palielināt izglītības iestādes vadītāja personāla pārvaldības efektivitāti. | Ir un tiek papildināta (IKVD kursi “Demokrātiska pārvaldība demokrātiskā iestādē”) izpratne par dažādām personālvadības metodēm, izveidotās iestrādnes tiek izmantotas mērķtiecīgi.Vadītājs pēc demokrātisma principa deleģē pienākumus un atbildību darbiniekiem un pedagogiem.Izglītības iestādē vadītāja profesionalitātes dēļ, darbiniekiem lielākoties ir raksturīga labbūtība.Personāls sistemātiski iesaistās kopīgi definēto mērķu sasniegšanā.Nepieciešams veidot vienotu izpratni personālam par mācību procesu un tā pielāgošanu dažādās situācijās mācību iestādē.Nepieciešams izveidot vienotu sistēmu mācību jomā un audzināšanas jomā. |

1. **Izglītības iestādes darbības pamatmērķi :**
	* Izglītības iestādes misija – Nodrošināt mūsdienu prasībām un izglītības attīstības tendencēm atbilstošu kvalitatīvu mācību procesu izglītojamā personības izaugsmei par vīrišķīgu, patstāvīgu un saimniecisku jaunieti.
	* Izglītības iestādes vīzija par izglītojamo – katra bērna personība ir unikāla, mēs to respektējam un kopīgi pilnveidojam ar mērķi izaudzināt vīrišķīgu, patstāvīgu un saimniecisku jaunieti.
	* Izglītības iestādes vērtības cilvēkcentrētā veidā – kopiena, mīlestība, disciplīna, darbs un atbildība.
	* 2020./2021.mācību gada darba prioritātes (mērķi/uzdevumi) un sasniegtie rezultāti – reaģēt un būt gataviem strādāt attālināti un sasniegt izvirzītos mērķi – nodrošināt labvēlīgu vidi audzēkņu izaugsmei, radošai izpausmei, sadarbības un mācīšanās iemaņu attīstībai, veicināt katra skolēna pašiniciatīvu un atbildību par savu mācīšanos un rīcību.
	* 2020./2021.mācību gada sasniegtie rezultāti:
* Ir definēts vienots sasniedzamais rezultāts attālinātajās mācībās;
* Mācību process pārsvarā (50-75%) tiek organizēts tiešsaistē;
* Pedagogi tiešsaistes stundas veido, izmantojot gan mācību grāmatu, gandarba lapas, gan pašu veidotas nodarbības;
* Prezentācijas formāts tiek papildināts ar video materiāliem, dalīšanu grupās, Kahoot u.c.;
* Pedagogcentrētas mācību stundas mijas ar skolēncentrētām;
* Vērtēšana ir pielāgota attālinātajām mācībām;
* Stundu saraksts ir pielāgots attālinātajām mācībām, pedagogi regulāri sadarbojas mācību satura pilnveidošanā;
* Skola sniedz metodisku un tehnisku atbalstu pedagogiem tiešsaistes mācību stundu veidošanā;
* Skola sniedz metodisku un tehnisku atbalstu pedagogiem tiešsaistes mācību stundu veidošanā;
* Atbalsta personāls darbojas atkarībā no pieprasījuma;
* Interešu izglītības pedagogi iesaistās mācību procesā atkarībā no klašu audzinātāju un pedagogu pieprasījuma;
* Pie tik maza skolēnu skaita mums ir iespēja nodrošināt to, ka skolēniem, vecākiem un pedagogiem ir saprotama viņu loma, ko un kā darīt, ja skolēniem nav izdevies tikt galā ar saviem darbiem. Pedagogi regulāri koordinē savu darbu, ņem vērā vecāku sniegto atgriezenisko saiti.
1. **Kritēriju izvērtējums:**
	* **Kritērija “Administratīvā efektivitāte” stiprās puses un turpmākas attīstības vajadzības:**

|  |  |
| --- | --- |
| **Stiprās puses** | **Turpmākās attīstības vajadzības** |
| Apzināta pedagogu kapacitāte un profesionālā pilnveide.Izstrādāts attīstības plāns 2008.-2021. un tiek realizēts.Iegūta un akreditēta licence pamatskolas 2. posma (7. – 9. klase) īstenošanai, kā arī uzsākts mācību process. | Nepieciešams papildināt izglītības iestādes vadītāja zināšanas IT jomā un personālvadībā.Nepieciešams valsts atbalsts profesionālas kompetences pilnveidei pedagogiem – attālināta mācību procesa organizēšanai, digitālo mācību materiālu izstrādei un digitālo tehnoloģiju jēgpilnai pielietošanai mācību procesā, kompetenču pieejā balstītas izglītības metodikai. |
| Ir un tiek papildināta (IKVD kursi “Demokrātiska pārvaldība demokrātiskā iestādē”) izpratne par dažādām personālvadības metodēm, izveidotās iestrādnes tiek izmantotas mērķtiecīgi.Vadītājs pēc demokrātisma principa deleģē pienākumus un atbildību darbiniekiem un pedagogiem.Izglītības iestādē vadītāja profesionalitātes dēļ, darbiniekiem lielākoties ir raksturīga labbūtība.Personāls sistemātiski iesaistās kopīgi definēto mērķu sasniegšanā. | Nepieciešams veidot vienotu izpratni personālam par mācību procesu un tā pielāgošanu dažādās situācijās mācību iestādē.Nepieciešams izveidot vienotu sistēmu mācību jomā un audzināšanas jomā. |
| Izglītības iestādes vadības komandā tiek iesaistīts plašāks darbinieku skaits (administrācija, daži pedagogi, tehniskais personāls).Vadības komanda kopā ar dibinātāju sasniedz izvirzītos mērķus izglītības attīstībā – nodrošina izglītības procesu vienotu sasaisti PII un pamatskolas abos posmos. | Nepieciešams izstrādāt vienotu mācību procesa izvērtēšanas sistēmu ikgadējai analīzei, mērķu regulārai aktualizēšanai.Jābrauc pieredzes apmaiņā.Jāapgūst metodes vienotu mācību procesa izvērtēšanas sistēmu ikgadējai analīzei, mērķu regulārai aktualizēšanai piedāvātājos kursos, jānodrošina kursu apmeklējums un ideju analīze un aprobācija līdz nonāksim pie rezultatīvas, jēgpilnas sistēmas. |
| Izglītības iestādes vadītājs piesaista finanšu resursus vienu līdz divas reizes trīs gadu laikā.Izglītības iestādes vadītājs regulāri piesaista citus resursus (tehniskos, cilvēkresursus).Izglītības iestādes vadītājs īsteno efektīvu finanšu un materiāltehnisko resursu pārvaldību un izprot turpmāk veicamo, lai to varētu efektivizēt arī nākamajos gados. | Nepieciešama regulāra finanšu resursu piesaiste. |

* + **Kritērija “Vadības profesionālā darbība” stiprās puses un turpmākas attīstības vajadzības**

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē pēc akreditācijas ir aktualizēti iekšējās kārtības noteikumi, kas atbilst reālajai situācijai. Vadītājs iekšējo dokumentu sagatavošanā gan izmanto citu dotos paraugdokumentus, gan prot radīt iekšējos normatīvos dokumentus pilnībā pats – izstrādes metode tiek izvēlēta pēc nepieciešamības. Vadītājam ir nepieciešamās zināšanas par pedagogiem nepieciešamo izglītību, kvalifikāciju un pedagogu profesionālās kompetences pilnveides jautājumiem. Nepieciešamības gadījumā tiek rasti risinājumi pedagogu kvalifikācijas celšanai un atbilstības iegūšanai. Izglītības iestādes iekšējie normatīvie akti ir praktisks instruments, ar kuriem vadītājs īsteno savu darbību, lai sasniegtu rezultātus. Iestādes vadītājs pārskata iekšējos normatīvos aktus regulāri – plānoti pirms katra mācību gada uzsākšanas, pēc nepieciešamības pie katras jaunas darba tiesisko attiecību nodibināšanas. | Regulāra sekošana līdzi tiesību aktu izmaiņām un to aktualizēšana pēc nepieciešamības. Prasme radīt jebkura veida iekšējo normatīvo dokumentu pilnībā patstāvīgi. |
| Izglītības iestādes vadītājs zina un mēdz izmantot savā profesionālajā darbībā LEAN u.c. metodes. Vadītājs īsteno lēmumu pieņemšanu demokrātiski, procesā iesaistot lielāko daļu iesaistīto.Vadītājs prot mērķtiecīgi vadīt krīzes situācijas, nepieciešamības gadījumā pieņemot arī nepopulārus lēmumus un uzņemoties par tiem atbildību. Līderības stratēģiju izglītības iestādes vadītājs izmanto līdz brīdim, kamēr problēmsituācijas risinājums sakrīt ar skolas mērķiem un vīziju.  | Papildus apgūt citas līderības metodes un turpināt iegūto prasmju pilnveidošanu. Vēlama mentora piesaistīšana vadītāja prasmju pielietošanas izvērtēšanai. |
| Izglītības iestādes vadītāja runa ir mērķtiecīga, argumentēta un loģiska.Vadītājs sniedz atgriezenisko saiti, kā arī vairumā gadījumu atgriezenisko saiti saņem. Vadītājs izprot atšķirību starp dažāda veida sniegtu un saņemtu atgriezenisko saiti. | Pilnībā nodrošināt izglītības iestādes efektīvu darbību, ņemot vērā izglītības iestādes specifiskos apstākļus – izglītības iestādē uz vietas regulāri vienlaicīgi atrodas tikai daļa no personāla. Veicināt efektīvas lēmumu pieņemšanas prasmi.Pilnībā sasniegt prasmi – gatavību pakārtot savu darbību, lai nodrošinātu iestādes un individuālo mērķu sasniegšanu.Attīstīt spēju nodrošināt savu tiešo uzdevumu precīzu izpratni un izpildi.Pilnveidot spēju piedāvāt katrai situācijai atbilstošu risinājumu. |
| Izglītības iestādē ir definētas kopīgās vērtības un sadarbības principi, tādējādi veidojot uz līdzatbildību vērstu organizācijas kultūru. Viens no iekšējiem normatīviem aktiem ir Ētikas kodekss. Izmantojot personāla vadības metodes, izglītības iestādes vadītājs veiksmīgi risina situācijas, kurās pedagogu vērtības atsevišķos gadījumos nonāk pretrunā ar kopīgi definētajām vērtībām. Prasme salāgot drosmi paust savu viedokli ar spēju klausīties un saklausīt. Vadītāja galvenās ētikas vērtības ir godīgums, vārdu un darbu saskaņa, kā arī cieņpilna saskarsmes kultūra. | Pilnveidot prasmi uz kompromisu tendētam risinājumam konfliktsituācijās. Zināšanu papildināšana par meditāciju un tās pielietošanu praksē. |
| Vadītājam ir izpratne par ilgtermiņa sasniedzamajiem izglītības iestādes labas pārvaldības rezultātiem. Vadītājs pārzina kultūrpolitikas prioritātes: izglītības iestādes telpās atrodas pagasta novadpētniecības muzejs, tiek strādāts pie kultūras mantojuma ilgtspējīgas izmantošanas, tiek veidots sabiedrībai pieejams kultūras pasākumu piedāvājums, kurš regulāri tiek publiskots Bauskas un Vecumnieku novadu TIC bukletos un novadu pašvaldību mājas lapās. Vadītājs pārzina sporta politikas prioritātes: bērnu un jauniešu sporta attīstība, papildus sporta nodarbību iekļaušana interešu izglītībā, ievērojot pašvaldības sporta attīstības stratēģiju.  | Stiprināt sporta nozares atveseļošanu un noturību pret krīzēm COVID-19 pandēmijas laikā un pēc tās. Aizsargāt godprātību un vērtības sportā, mazinot bērnu un jauniešu mazkustīgo dzīvesveidu. Talantu ataudzes nodrošināšana, iepazīstinot ar dažādām radošā darba rezidencēm. Iesaistīšanās izglītības un/vai nozaru politikas plānošanā un izvērtēšanā valsts līmenī. |
| Izglītības iestādes vadītājs regulāri iesaistās vairāku mācību jomu darbā. Vadītājs iesaistās pedagoģisko pārmaiņu ieviešanā izglītības iestādē. | Padziļināt zināšanas šādu aktuālo pētījumu pārzināšanā: pedagoģijā, skolvadībā un pārvaldības jautājumos. |

* + **Kritērija “Atbalsts un sadarbība” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādes vadītājs sadarbojas ar dibinātāju piecu būtiskāko funkciju īstenošanā (stratēģiskā iestādes attīstība, pedagogu profesionālās kompetences pilnveide, izglītības kvalitātes mērķu definēšana, infrastruktūras un resursu nodrošināšana, līdzdalība dibinātāja stratēģisko mērķu sasniegšanā) un ir šīs sadarbības iniciators, tādējādi sekmīgi īstenojot lielāko daļu no funkcijām un sasniedzot definētos mērķus. Daļa izglītības iestādes personāla vadītāja profesionālās darbības rezultātā spēj objektīvi definēt savu personīgo atbildību par profesionālās kompetences pilnveidi.Sadarbības ar dibinātāju rezultātā izglītības iestādē ir pieejams optimāls infrastruktūras un resursu apjoms.  | Turpināt attīstīt izglītības iestādes personāla spēju objektīvi definēt savu personīgo atbildību par profesionālās kompetences pilnveidi tā, lai šī izpratne ir raksturīga visam personālam. Sadarbībā ar dibinātāju turpināt pilnveidot infrastruktūras un resursu apjomu, lai tas pilnībā nodrošinātu izglītības iestādes attīstības procesu.  |
| Izglītības iestādes vadītājs regulāri iesaistās sadarbībā ar vietējo kopienu un pēc nepieciešamības ar nozares organizācijām. Izglītības iestādes vadītājs atbalsta un iespēju robežās nodrošina izglītības iestādes piedalīšanos dažādos pasākumos un projektos nozares ietvaros. | Nodrošināt kapacitāti izglītības iestādes vadītājam pašam iniciēt dažādus pasākumus un projektus ar izglītības iestādes dalību nozares ietvaros.  |
| Izglītības iestādes vadītājam ir izpratne par aktuālo pārmaiņu būtību izglītībā pēdējo pāris gadu laikā.Izglītības iestādes personāls aktīvi iesaistās aktuālo pārmaiņu ieviešanā, bet pagaidām nav uzsākts sistēmisks darbs ar vecākiem, lai vietējās pārmaiņas iedzīvinātu. Izglītības iestādes vadītājs savā darbā izmanto dažādus profesionālos instrumentus (personāla vadība, finanšu resursu pārvaldība, līderība, vadība u.c.), lai izglītības iestādē veidotu izziņas un inovācijas kultūru.  | Turpināt darbu pie izpratnes veidošanas, aptverot visu personālu, par aktuālo pārmaiņu būtību un to iedzīvināšanas metodoloģiju izglītības sistēmā.Izveidot sistēmu, kas nodrošinātu sistēmiska darba ar vecākiem veikšanu nolūkā sekmīgāk iedzīvināt aktuālās pārmaiņas izglītības iestādē.  |
| Izglītības iestādē notiek pedagogu sadarbība un pieredzes apmaiņa par darba pilnveidi nolūkā atpazīt un fiksēt dažādas problemātiskas situācijas, veikt šo situāciju analīzi un risinājumu meklēšanu, lai nepārtraukti tiktu uzlabota apmācības procesa kvalitāte. Izglītības iestāde sadarbojas ar citām izglītības iestādēm, lai iegūtu jaunu pieredzi un skatījumu par aktuālajiem profesionālās darbības jautājumiem.  | Izglītības iestādes pedagogu sadarbības veicināšana ar mērķi apkopot pieredzi un veidot metodiskos atbalsta līdzekļus.Nepieciešams pilnveidot pedagogu pieredzes apmaiņas sistemātiskumu.Regulāras un mērķtiecīgas sadarbības veidošana ar citām izglītības iestādēm un to pedagogiem.  |
| Izglītības iestādes vadītājs gan vienpersoniski, gan sadarbībā ar pedagogiem īsteno aktivitātes vecāku izglītošanai par audzināšanas jautājumiem. Izglītojamo vecāki pārsvarā labprāt iesaistās sadarbībā ar izglītības iestādi pēc izglītības iestādes vadītāja uzaicinājuma. Izglītojamo vecāki arī paši izsaka iniciatīvuīstenot kādu konkrētu aktivitāti, pasākumu u.tml. | Izglītojamo vecāku labprātīgas iesaistīšanās sadarbībā ar izglītības iestādi veicināšana ar mērķi, lai tā kļūst regulāra un pēc savas (vecāku) iniciatīvas. Mērķtiecīgu aktivitāšu īstenošana vecāku izglītībai par audzināšanas jautājumiem. Sistēmas izveidošana, kuras rezultātā visi vecāki zina, kā iespējams iniciēt dažādas aktivitātes un/vai pārmaiņas. |
| Izglītības iestādē izglītības iestādes padome darbojas saskaņā ar Izglītības likuma 31.pantu, darbības pamatprincipi ir savstarpēja uzticēšanās, sadarbība un atbildība. Komandas sadarbība ir centrēta regularitātē, tradīcijās un iniciatīvā bet tās darbība notiek pēc līdzdarbošanās principa. Izglītības iestādes vadītājs rada priekšnosacījumus un atbalsta sekmīgu izglītības iestādes padomes darbību, tās darbībai nepieciešamo finanšu resursu novirzīšana pēc iespējas tiek nodrošināta. | Ņemot vērā, ka ir iegūta un akreditēta licence pamatskolas 2. posma īstenošanai, kā arī uzsākts attiecīgs mācību process, ir nepieciešams izveidot izglītojamo pašpārvaldi, kas organizē sporta, kultūras u.c. veida pasākumus, kā arī iesaistās izglītības iestādes darbības plānošanā, īstenošanā un izvērtēšanā, t.sk. iesaistās izglītības iestādes padomes darbā, savas kompetences ietvaros risina mācīšanas un mācīšanās jautājumus, kā arī iesaistās sadarbībā ar citām izglītojamo pašpārvaldēm. Izglītības iestādes vadītājam ir nepieciešams radīt priekšnosacījumus un iniciēt efektīvu izglītojamo pašpārvaldes darbību.  |

* + **Kritērija “Pedagogu profesionālā kapacitāte” stiprās puses un turpmākas attīstības vajadzības**

|  |  |
| --- | --- |
| **Stiprās puses** | **Turpmākās attīstības vajadzības** |
| Izglītības iestādē ir izglītības programmas īstenošanai nepieciešamais personāls un sekmīgi darbojas sociālais pedagogs. Logopēda un psihologa pakalpojumu saņemšana tiek nodrošināta individuāli sadarbojoties ar attiecīgā profila speciālistiem. | Piesaistīt finanšu līdzekļus, lai spējam atalgot logopēda un psihologa pakalpojumu saņemšanu regulāritāti skolā.  |
| Informācija par izglītības iestādes pedagoģiskā personāla izglītību, profesionālo kvalifikāciju un profesionālās kompetences pilnveidi ir ievadīta Valsts izglītības informācijas sistēmā. Visi izglītības iestādes pedagogi un tehniskais personāls, kam bija vajadzība, izgāja apmācību ieplānotajos profesionālās kompetences pilnveides kursos bērnu tiesību aizsardzības jomā.  | Jāturpina rasts iespēju pedagogiem mācīties profesionālās kompetences pilnveides kursos, apmeklēt seminārus un braukt pieredzes apmaiņā. |
| Izglītības iestāde plāno, nodrošina, atbalsta un motivē pedagoģisko personālu pilnveidot savu profesionālo kompetenci. Pedagogi pielieto kursos un semināros gūtās zināšanas un prasmes mācību un audzināšanas procesa kvalitatīvai īstenošanai un pilnveidei. | Veidot labās prakses piemērus skolas ietvaros. |
| Izglītības iestādes vadītājs ir izvērtējis, vai personāls ir tiesīgs strādāt izglītības iestādē. | Turpināt sekot līdzi personāla atbilstībai strādāt izglītības iestādē. |
| Izglītības iestādes vadība atbalsta un motivē pedagogus dalībai dažādās ar pedagoģisko darbu saistītās aktivitātēs. Personāls ievēro vispārcilvēciskās un demokrātijas vērtības un ētikas normas. Personāls ir lojāls Latvijas Republikai un tās Satversmei, ievēro politisko neitralitāti, ar savu rīcību un pausto viedokli nediskreditē izglītības iestādi un valsti | Turpināt atbalstīt un motivēt pedagogus dalībai dažādās ar pedagoģisko darbu saistītās aktivitātēs |
| Izglītības iestādes pašvērtēšanas sistēma ir skaidri strukturēta un veiksmīgi plānota. Tā balstās uz attīstības plānā noteikto prioritāšu izvērtējumu. Izvirzīto prioritāšu īstenošanu pārrauga izglītības iestādes vadība kopā ar dibinātāju. Pārraudzības procesa analīze un izvērtēšana tiek dokumentēta un analizēta, lai novērstu nepilnības un aktualizētu mērķa sasniegšanu, kā arī vienotu kolektīva uztveri mērķu izpratnē un uztverē. | Skolas vadībai kopā ar skolas personālu turpināt darbu pašvērtēšanas procesā.Rast iespēju finansiāli un morāli atbalstīt pedagogus, lai mazinātu pedagogu mainību skolā, lai pašvērtēšanas process ir nepārtraukts, virzīts uz mērķi un saprotams visiem. |

1. **Informācija par lielākajiem īstenotajiem projektiem par 2020./2021.māc.g**.
	* Cocid-19 izaicinājumi un attālinātais mācību process, tā veiksmīga organizēšana un mērķu pārvērtēšana turpmākajā perspektīvā. Nākamajā mācību gadā plānojam uzsākt tālmācības programmas īstenošanu mūsu skolā, kam pedagogi un skolas vadība gatavojas, jo šinī mācību gadā jau tiek apgūtas zināšanas, lai veiksmīgi uzsāktu šo darbu.
2. **Informācija par institūcijām, ar kurām noslēgti sadarbības līgumi:**

Izglītības programmas “Sports un veselība” īstenošanai noslēgts sadarbības līgums ar Valles pamatskolu sporta halles nomai. Adrese - [Rīgas iela 4, Valle, Valles pag., Bauskas novads, Lv-5106](https://is.viis.gov.lv/Pages/Institutions/Addresses/View.aspx?id=3605562&Source=https%253a%252f%252fis.viis.gov.lv%252fPages%252fInstitutions%252fAddresses%252fDefault.aspx)

1. **Audzināšanas darba prioritātes trim gadiem un to ieviešana.**

 **Prioritātes (bērncentrētas, domājot par izglītojamā personību)**

* + Izglītības iestāde izstrādājusi audzināšanas plānu trīs gadu periodam un tekošajam mācību gadam. Audzināšanas darba prioritātes ir brīvas, atbildīgas personības attīstības sekmēšana, veidojot demokrātiskai sabiedrībai raksturīgu attieksmi pret vērtībām, morāli, indivīda pienākumiem, tiesībām un spēju pieņemt lēmumus dažādās dzīves situācijās. I Audzināšanas darba prioritātes izriet no izglītības iestādes vērtībām cilvēkcentrētā veidā – kopiena, mīlestība, disciplīna, darbs un atbildība. Ikdienā, dzīvojot kopienā, šis vērtības un prioritātes saplūst vienotā veselumā un nav mākslīgi jāveicina.
	+ Ir izstrādātas un tiek īstenotas interešu izglītības programmas. Tās ir apgādātas ar visiem nepieciešamajiem mācību līdzekļiem, tai skaitā tehniskajiem līdzekļiem un aprīkojumu. Aptaujā 100% vecāku apliecina, ka izglītības iestādes interešu pulciņi atbilst bērnu interesēm
1. **Citi sasniegumi:**

 Dibinātājs ir noslēdzis sadarbības līgumu ar biedrību „Latvijas Aviācijas asociāciju”, ar kuru ir plānots sadarboties interešu izglītības programmu un profesionālās ievirzes programmu īstenošanā. Saistībā ar izglītības iestādes deklarēto ievirzi vieglās aviācijas izglītības veicināšanā tās teritorijā ir izvietoti reāli lidaparāti – divas lidmašīna un planieris.

 Izglītības iestāde piedalās un pati organizē planieru sacensības “Bārbeles kauss”, kur pulcina līdz pat 10 komandām no visas Latvijas.

Izglītības iestāde regulāri rīko tematiskas piedzīvojumu un atpūtas nometnes bērniem un jauniešiem.

Izglītības iestāde sadarbībā ar dibinātāju rūpējas par izglītības iestādes tēlu sabiedrībā un veicina piederību savai izglītības iestādei, stiprina arī valstisko un eiropeisko identitāti. Ir profesionāli izstrādāta zīmola koncepcija, izveidots Facebook profils, izstrādes procesā ir izglītības iestādes tīmekļa vietne.

1. **Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.**

 Izglītojamie veiksmīgi ir nokārtojuši valsts pārbaudes darbus uzrādot labus rezultātus, kas liecina, ka izglītības mērķi un uzdevumi tiek sasniegti.

**Secinājumi:** Turpināt bērncentrētu mērķtiecīgu mācību procesu, domājot par izglītojamā personību un attīstot viņam pozitīvu attieksmi pret mācībām un mācīšanos.

 Izglītības iestādes vadībai un dibinātājam ieviest jauninājumus izglītības iestādes darbībā un izglītības iestādes kvalitātes kultūras pilnveidē, pārraudzīt un nodrošināt labvēlīgu vidi izglītības iestādē, veicināt personāla izpratni par izglītības iestādes vīziju, misiju un mērķu sasniegšanu.

Izglītības iestādes vadītājs:

|  |  |  |
| --- | --- | --- |
| (paraksts) |   | (Ilona Blūma) |